༡དེ་ཡང་མངར་བའི་རོ་དང་ལྡན་པའི་ཟས་སྐོམ་དེ་རིགས་ལྕེར་མྱོང་བའི་ཚེ་ན།ཁའི་ནང་ཡུན་རིང་དུ་ཆགས་ཤིང་རོ་མངར་མོ་ནི་ཤིན་ཏུ་ནས་ཞིམ་པས་ན་སླར་ཡང་ཟ་འདོད་ཀྱི་སྲེད་པ་སྐྱེད་པ།༢སྐྱུར་བ་ནི་ཟ་བའི་ཚེ་ཁའི་ནང་གི་སོ་རྣམས་བཙེ་ཞིང་སླར་ཟ་སྙིང་མི་འདོད་པའི་བཞིན་གྱི་གཉེར་མ་བསྡུ་བ་དང།ཁ་ཆུ་འཛགས་པར་བྱེད་དོ།།༣ལན་ཚའི་རོའི་ཟས་སྐོམ་རྣམས་ཟ་བའི་ཚེ་ཁའི་མཆུ་དང་རེག་པའི་ཚེ་ན་ཚ་ཞིང་མཆིལ་མ་མང་དུ་འདུ་བ།༤ཁ་བའི་ཟས་སྐོམ་རིགས་ཟ་བའི་ཚེ་ཁའི་ནང་གི་ཁ་དྲི་ངན་པ་རྣམས་ཕྱིར་སྦྱོང་ཟས་ཟ་སྙིང་མི་འདོད་པར་ཡི་ག་ལྡོག་པར་བྱེད་དོ།།༥ཚ་བས་ནི་ཁ་དང་ལྕེ་གཉིས་ཀ་བསྲེག་ཅིང་མིག་ནས་མིག་ཆུ་འཛགས་པར་བྱེད་དོ།།༦རོ་བསྐ་བས་ལྕེ་དང་རྐན་ལ་ཡུན་རིང་དུ་འབྱར་ཞིང་ཆགས་ནས་རེག་བྱ་རྩུབ་སྙམ་བྱེད་པའོ།།རོའི་ངོ་བོ་དང་དབྱེ་བ་དེ་དག་ལེགས་པར་ངོ་ཤེས་པའི་རྗེས།རྒྱུན་དུ་འཚོ་བའི་ནང་རོ་དྲུག་པོ་དེ་དག་དང་ལྡན་པའི་ཟས་སྐོམ་དེ་རྣམས་ལ་ལུས་སྲོག་ལ་ཕན་པའི་ཁྱད་ཆོས་སམ་ཡོན་ཏན་གང་དང་གང་ལྡན་ཡོད་པ་དང།དེ་རྣམས་རྒྱུན་རིང་ལོངས་སྤྱོད་དྲག་ན་འབྱུང་བའི་ཁམས་ལ་གནོད་ཚུལ་ཇི་ལྟར་ཡིན་པ་སོགས་ངོ་ཤེས་པར་བྱ་རྒྱུ་ནི་ཤིན་ཏུ་ནས་གལ་ཆེ་བར་སྣང།བོད་གཞུང་དབུས་སྨན་རྩིས་ཁང་ནད་བཅོས་ཉམས་ཞིབ་འགན་འཛིན་སྨན་རམས་པ་བསྟན་འཛིན་ལྷ་སྒྲོན་གྱིས།